LIEFLINGPAARTJIE STEL VROLIKE AFRIKAANSE ENKELSNIT VRY – Olka Bolka Magazine
November 14, 2020 November 14, 2020 - by MiggieK
Kyk die musiekvideo hier: https://youtu.be/HEvkM1QV4mc
DAVID JOHNSON & BIANCA LE GRANGE
David en Bianca is die lieflingpaartjie van die Suid-Afrikaanse vermaakbedryf. Alhoewel Bianca en David albei suksesvolle kunstenaars in eie reg is – beide is gevestigde vermaaklikheidskunstenaars, dansers, musikante en akteurs – het hulle ook al gereeld die verhoog en skerm met mekaar gedeel. Hulle troue is op Top Billing uitgesaai in 2015, en hulle het saam deur die land gereis as deel van hulle program, Vakansietyd/ Destination Vacation. In 2020 het hulle die produksiemaatskappy, DWB Produksies, 'n produksiehuis wat spesialiseer in die vervaardiging van inhoud vir die vermaak-, korporatiewe- en toerisme-bedryf.
David Johnson is 'n suksesvolle vermaaklikheidster, danser, musikant, akteur en regisseur wat oor die afgelope paar jaar 'n huishoudelike naam in Suid-Afrikaanse sitkamers, teaters en bioskope geword het.
Hy is bekend vir sy rolle in 7de Laan (Dwayne) en Getroud Met Rugby (Liam). Die akteur was ook al te sien in musiekblyspele soos Blood Brothers, The Fantastics en The Rat Pack, waarin hy die rol van die legendariese Sammy Davis Jnr vertolk het. Verder het hy Malcolm X in die Market-teater se One night in Miami gespeel en is hy benoem vir 'n Naledi-toekenning vir Beste Akteur in 'n Hoofrol vir sy aandeel in die Market-teater se Yellowman.
David is getroud met sy mede-kunstenaar en -vermaaklikheidpersoonlikheid, Bianca Le Grange.
Bianca Le Grange het in 2002 bekendheid verwerf as 'n Idols SA-deelnemer, wat gelei het tot die ontstaan van 'n baie suksesvolle musiekloopbaan en die vrystelling van vier gewilde albums. As sanger, het sy al die openingsvertonings gedoen van verskeie oorsese kunstenaar, waaronder Alicia Keys, P Diddy en Usher (2003), Beyonce (2004), Jagged Edge (2008) en Gloria Gaynor (2009). Sy het ook al die voorreg gehad vertonings te doen in Afrika, Brasilië, Nederland en Duitsland.
As gevolg van haar veelsydigheid, het Biance ook vir haarself naam gemaak as 'n verhoogakteur. Haar eerste hoofrol, was in Janice Honeyman se pantomime Cinderella, waarna sy ook 'n rol in Snow White losgeslaan het. Die kunstenaar het 'n Naledi-toekenning gewen vir haar rol in David Kramer se Blood Brothers, asook Fleur du Cap- en Naledi-toekennings vir die treffer-musiekblyspel, West Side Story.
Verder was sy ook te sien in Leon Schuster se rolprent Shucks! Pay Back The Money en in die komedie-drama, The Mayor.
David en Bianca is al vir vyf jaar getroud en het onlangs saam die duet (met 'n bypassende musiekvideo) – Ek Baklei vir Jou – uitgereik, wat tans deur verskeie radiostasies gespeel word.